Per a mi aquest pis ha contribuït a fer-me sentir còmoda i com a casa en la meva estada a Buenos Aires i l'Alejandro, com a amfitrió, hi ha col·laborat notablement. La seva amabilitat ha superat totes les meves expectatives: atenció constant, preocupació per com em sentia al "departamento", resposta a totes les meves demandes de manera immediata i recomanació de llocs del barri on anar.
El pis és literalment tal com es mostra a les fotografies i fins i tot una mica millor perquè les vistes que té són ben interessants. La neteja està inclosa en el preu i això es compleix. Hi he estat dos mesos i no he tingut queixa de res.
La connexió wifi, molt important per a mi, és excel·lent i potent. No ha fallat ni un sol dia dels mesos que hi he estat.
La zona és perfecta per visitar tot Buenos Aires perquè ofereix bones connexions cap a totes les zones de la ciutat tant de metro com d'autobusos. A més a més, és la zona centre coneguda per la gran concentració de teatres, llibreries i, molt a prop, botigues de tot tipus. A prop de Congreso, Avenida de Mayo, Avenida Santa Fe, etc.
No tinc cap dubte que si torno a Buenos Aires, i així ho espero, tornaré a contactar amb l'Alejandro per allotjar-me al seu agradable i pràctic apartament.
Us el recomano!